Október 29.

Névnapok: Nárcisz + Ermelinda, Euzébia, Melinda, Narcissza, Narcisszusz, Némó, Őzike, Teofil, Zénó

Események 
 439 – A vandálok elfoglalták Karthágót.
 1497 – A háromnapos Koźmini csata vége, a lengyelek döntő vereséget szenvednek III. Istvántól.
 1787 – Prágában bemutatják a Don Giovanni című operát. A zenekart Mozart vezényelte, valamint a zongorán is ő játszott.
 1863 – Megalakult a Nemzetközi Vöröskereszt közvetlen elődje, a Sebesülteket Segélyező Nemzetközi Bizottság.
 1888 – A konstantinápolyi egyezmény nemzetközi vízi úttá nyilvánítja a Szuezi-csatornát.
 1906 – A kassai dómban örök nyugalomra helyezik Zrínyi Ilona és II. Rákóczi Ferenc Törökországból hazahozott hamvait.
 1914 – Az Oszmán Birodalom a központi hatalmak oldalán belép az első világháborúba.
 1915 – René Viviani utódaként Aristide Briand lesz Franciaország új miniszterelnöke.
 1918 – IV. Károly magyar király Hadik János grófot nevezi ki Magyarország miniszterelnökévé, mely tisztséget három napig sikerül betöltenie.
 1923 – Felbomlik az Oszmán Birodalom. A Nagy Nemzetgyűlés kikiáltja a Török Köztársaságot.
 1942 – A nácik 16 000 zsidót ölnek meg az fehéroroszországi Pinszknél.
 1956 – A szuezi válság idején Izrael e napon inváziót indít az egyiptomi Sínai-félsziget ellen, ejtőernyős alakulatok támogatásával.
 1957 – Kézi vezérlésű bomba robban az izraeli parlamentben (Kneszet).
 1958 – Borisz Paszternak visszautasítja az irodalmi Nobel-díjat.
 1960 – Muhammad Ali (eredeti nevén Cassius Clay) megnyeri első profi bokszmeccsét (Tunney Hunsaker ellen, a 6.menetben).
 1966 – Megalakul a NOW (National Organization of Women).
 1972 – Arab terroristák Líbiába térítenek egy Lufthansa gépet. Túszaikért cserébe a fogva tartott olimpiai merénylők szabadon bocsátását követelik.
 1989 – Nyilvános gyászmegemlékezés Berlinben. 20 000 kelet-német polgár egyperces csönddel adózik a Falnál megölt emberek emlékének.
 1990 – Az ENSZ Biztonsági Tanácsa elítéli Szaddám Huszein rendszerét, mert Irakban folyamatosan megsértik az emberi jogokat, valamint szándékosan kárt okoznak a Kuvaiti háborúban, az olajkutak felgyújtásával.
 1991 – A Galileo űrszonda elsőként repült el egy kisbolygó a 951 Gaspra mellett.
 1998
 John Glenn 77 éves veterán amerikai űrhajós a Discovery űrrepülőgép fedélzetén másodszor indul az űrbe, ezzel ő lesz a legidősebb ember, aki az űrben járt (ő volt az első amerikai űrhajós 1962-ben).
 Egy göteborgi diszkóban (Svédország) tűz üt ki: 60 ember meghal, 173-an megsebesülnek. 2000-ben ezért 4 személyt 3-8 évig terjedő börtönbüntetésre ítélnek.
 2004 – Az al-Dzsazíra által közzétett videófelvétellel Oszáma bin Láden bizonyítja az amerikaiak felé, hogy életben van.
 2012 – Szita Bence-gyilkosság
 2022 – Szöuli halloweeni tömegszerencsétlenség

Sportesemények 
Formula–1
 1995 –  japán nagydíj, Suzuka - Győztes: Michael Schumacher  (Benetton Renault)
  2017 –  mexikói nagydíj, Autódromo Hermanos Rodríguez - Győztes: Max Verstappen  (Red Bull-TAG Heuer Renault)

Születések 
 1507 – Fernando Álvarez de Toledo y Pimentel spanyol államférfi, hadvezér, főnemes (grand), Huascar hercege, Coria márkija, Salvatierra grófja, az Aranygyapjas rend lovagja († 1582)
 1798 – Jakab István drámaíró, műfordító, zeneszerző, publicista, az MTA tagja († 1876)
 1805 – Bakonyi Sándor honvéd tábornok († 1851)
 1831 – Othniel Charles Marsh amerikai őslénykutató († 1899)
 1837 – Balogh Melanie magyar költő († 1861)
 1839 – Steindl Imre magyar építész († 1902)
 1844 – Kunz Jenő jogfilozófus, szociológus, az MTA tagja († 1926)
 1861 – Andrej Petrovics Rjabuskin orosz történeti festő († 1904)
 1863 – Körösfői-Kriesch Aladár magyar festőművész, szobrász, iparművész († 1920)
 1871 – Baumann Károly magyar színész, dalénekes, az első magyar nyelvű kuplék előadója († 1920)
 1882 – Fuchs Jenő magyar vívó, négyszeres olimpiai bajnok († 1954)
 1882 – Jean Giraudoux francia író, drámaíró, diplomata († 1944)
 1885 – Tihanyi Lajos magyar festőművész († 1938)
 1886 – Faluhelyi Ferenc nemzetközi jogász, egyetemi tanár, jogtudós († 1944)
 1888 – Li Ta-csao kínai kommunista, a Kínai Kommunista Párt alapítója († 1927)
 1891 – Fanny Brice amerikai színésznő, énekesnő, táncosnő († 1951)
 1897 – Joseph Goebbels a náci Németország népnevelési- kulturális- és propagandaminisztere († 1945)
 1907 – Guerino Bertocchi olasz autóversenyző († 1981)
 1910 – Sértő Kálmán magyar költő († 1941)
 1915 – Milt Fankhauser amerikai autóversenyző († 1970)
 1922 – Neal Hefti amerikai dzsessztrombitás, zeneszerző és hangszerelő († 2008)
 1923 – Benedicto Campos argentin autóversenyző († 1972)
 1923 – Donáth Ferencné (sz. Bozóky Éva) újságíró, tanár, könyvtáros († 2004)
 1924 – Zbigniew Herbert, lengyel költő, esszéista, drámaíró, rádiójáték-író és moralista († 1998)
 1928 – Spányik Éva Jászai Mari-díjas magyar színésznő érdemes művész († 2012)
 1932 – Alex Soler-Roig spanyol autóversenyző
 1933 – Schrammel Imre Kossuth-díjas magyar iparművész, keramikus, a nemzet művésze
 1944 – Denny Laine (er. Brian Hines) angol gitáros (Moody Blues, Wings)
 1946 – Peter Green angol zenész (Fleetwood Mac) († 2020)
 1946 – Ihász Gábor magyar énekes, gitáros, zeneszerző († 1989)
 1947 – Richard Dreyfuss amerikai színész
 1949 – Maurizio Flammini olasz autóversenyző
 1951 – Tiff Needell (Timothy Richard Needell) brit autóversenyző
 1958 
 Zeffer András a P. Mobil együttes egykori énekese, billentyűse
 Stefan Dennis ausztrál színész és énekes
 1967 – Rufus Sewell angol színész
1967 – Kun Péter magyar énekes, gitáros (Triton, Sing Sing, Pokolgép, Edda Művek)  († 1993)
 1971 – Winona Ryder amerikai színésznő
 1990 
Amarna Miller, Spanyol színésznő
Eric Saade svéd énekes, a 2011-es Eurovíziós Dalfesztivál 3. helyezettje
 1995 – Hiraoka Taku olimpiai bronzérmes japán hódeszkás

Halálozások 
 1783 – Jean le Rond d’Alembert francia matematikus, filozófus, mérnök, enciklopédista (* 1717)
 1911 – Joseph Pulitzer (er. Pulitzer József) magyar szárm. amerikai újságíró, sajtómágnás, a Pulitzer-díj alapítója (* 1847)
 1942 – Antal Márk magyar pedagógus, matematikai szakíró, művelődéspolitikus (* 1880).
 1946 – Kéky Lajos irodalom- és színháztörténész, az MTA tagja (* 1879)
 1956 – Louis Rosier francia autóversenyző (* 1905)
 1971 – Duane Allman amerikai gitáros (* 1946)
 1971 – Arne Tiselius svéd Nobel-díjas biokémikus (* 1902)
 1971 – Macskássy Gyula magyar rajzfilmrendező (* 1912)
 1983 – Komáromy Andor magyar karmester, zeneszerző, zenei rendező (* 1900)
 1997 – Anton Szandor LaVey a Sátán egyházának alapítója és főpapja volt, emellett író, okkultista, színész és zenész (* 1930)
 2006 – Littay Gyula magyar operaénekes (* 1914)
 2010
 Sudó Takesi, a Pokémon-sorozat megalkotója (* 1949)
 Antonio Mariscal mexikói műugró, edző, a Mexikói Olimpiai Bizottság tiszteletbeli tagja (* 1915)
 2021 – Oszter Sándor Kossuth- és Jászai Mari-díjas magyar színész, érdemes művész (* 1948)

Nemzeti ünnepek, emléknapok, világnapok 
 A Török Köztársaság nemzeti ünnepe.

Október napjai